google/wiki40b huggingface dataset:
मेहदी ख्वाजा पीरी

शैक्षणिक योग्यता

मेहदी ख्वाजा पीरी ने अपनी धार्मिक शिक्षा अहमद मुजताहेदी तेहरानी स्कूल में पूरी की। उन्हें शेख जाफर खंदकाबादी, मिर्ज़ा अली आक़ा सैयदियां और श्री जव्वादी का छात्र होने का अवसर प्राप्त हुआ। फिर उच्च शिक्षा प्राप्त करने के लिए क़ुम चले गए। उसी समय से पाण्डुलिपि के संग्रहण में काफी रूचि बढ़ी। 1978 में उन्होंने इस्लामिक पुस्तकालयों को देखने के उददेश्य से भारत की यात्रा की और यही पर बस गए। भारत में रहते हुए बड़े-बड़े विद्वानो से लाभान्वित हुए जैसे, अल्लामा सआदत हुसैन खान, सैय्यद अली रज़ावी (जामिया सुल्तानिया के प्रमुख) और अल्लामा वसी मोहम्मद (मदरसा वाएज़ीन के प्रमुख) और वह जामिया सुल्तानिया से अध्यापक के तौर पर भी जुड़े रहे। उन्होंने लखनऊ विश्विद्यालय से "हिस्ट्री ऑफ़ अरब कल्चर एंड सिविलाइज़ेशन " में पी.एच.डी की डिग्री प्राप्त की। उसी अवधि के दौरान उन्हें सुन्नी सेक्ट स्कूल ऑफ़ अजमालुल उलूम से "अफज़ालियत स्टेटस " की डिग्री से भी सम्मानित किया गया।

गतिविधियाँ

1983 में मेहदी ख्वाजा पीरी ने सैय्यद अहमद हुसैनी की सहायता से इस्लामिक गणराज्य ईरान के कल्चर हाउस में फ़ारसी शिक्षण संस्थान की स्थापना की। और उसी फ़ारसी शिक्षण संस्थान के प्रमुख भी बने। इन्ही वर्षो के दौरान उन्होंने नदवातुल उलेमा लखनऊ के पुस्तकालय में अरबी और फ़ारसी पांडुलिपि के दो संस्करण, सूची भोपाल और अशाअते कश्मीर पब्लिकेशनस, गार्डियंस ऑफ़ लैंग्वेजेज इन इंडिया और राजा महमूदाबाद लाइब्रेरी लिस्ट प्रकाशित किये।
1995 में अयातुल्लाह सैय्यद अली ख़ामेनई के आदेश पर उन्होंने नूर माइक्रोफिल्म इंटरनेशनल सेंटर की स्थापना की। नूर माइक्रोफिल्म इंटरनेशनल सेंटर को बनाने के अलावा सेंटर में विभिन्न अनुभागों की स्थापना की गई जिसमे सूचीबद्ध, मरम्मत, पेस्टिंग, पुर्नउत्पादन और एक अनोखी विधि द्वारा एक प्रतिलिपि से कई प्रतिलिपियाँ बनाना आदि। भारतीय पुस्तकालयों की अरबी, फ़ारसी, उर्दू, अंग्रेजी पांडुलिपि के 62 कैटलॉग का पर्यवेक्षण करना। विभिन्न पुस्तकालयों की पांडुलिपियों के 27 विस्तृत कैटलॉग तैयार करना जैसे, अलीगढ़ मुस्लिम विश्वविद्यालय, दरगाह पीर मोहम्मद शाह, दरगाह आलिया चिश्तिया, दरगाह आलिया मेहदाविया, आसफ़ीया लाइब्रेरी, हैदराबाद उर्दू साहित्य के पुस्तकालय, फ़ारसी भाषा विभाग। इन सभी कैटलॉग का अनुवाद अंग्रेजी भाषा में भी किया गया। इसके अलावा हैदराबाद आसफ़ीया लाइब्रेरी, जामिया मिलिया इस्लामिया लाइब्रेरी,जामिया हमदर्द के 8 अरबी कैटलॉग तैयार किये। इन 30 वर्षो के दौरान उन्होंने 60 हज़ार से अधिक पांडुलिपियों और 20 हज़ार लिथोग्राफी (लिथो छपाई) की माइक्रोफिल्म व तस्वीरें तैयार की। सीसा मुद्रित पुस्तके, सांस्कृतिक, शैक्षिक अनुसंधान केंद्र जो भारत के विभिन्न पुस्तकालयों में उपलब्ध है। यह सभी कार्य उनकी महान गतिविधियों में शामिल है।

नई मुद्रण विधियाँ

मुद्रण के नए नए तरीके विकसित करके जैसे, मरम्मत, कीट हटाने, एक ही पाण्डुलिपि की प्रतिपलिपि से कई प्रतिलिपियाँ तैयार करना, उन्होंने मुद्रण की नई विधियों द्वारा प्राचीन ग्रंथो को पुनः जीवित किया है। अभी तक 200 से अधिक विषयो की प्रतिलिपियाँ तैयार की जा चुकी है। जिसमे विश्व की सबसे पुरानी पाण्डुलिपि "नहजुल बलाग़ाह" और अन्य "कुल्लियाते सादी"की मरम्मत व सात सौ प्रतिलिपियाँ तैयार करना। जैसे कार्य सराहनीय है।

मक़बरा क़ाज़ी नूरुल्लाह शुस्तरी

मेहदी ख्वाजा पीरी का अन्य दूसरे कार्यो के अलावा आगरा शहर में स्थित जनाब क़ाज़ी नूरुल्लाह शुस्तरी साहब के मकबरे की मरम्मत व देखभाल में भी महत्वपूर्ण योगदान रहा है।
कुमार आशान पुरस्कार

कुमारन आशान पुरस्कार केरल के आशान मेमोरियल असोसियेशन द्वारा, मलयालम के सुप्रसिद्ध कवि कुमारन आशान की स्मृति में साहित्य के क्षेत्र में महत्त्वपूर्ण योगदान करने वाले साहित्यकार को प्रदान किया जाता है। इस पुरस्कार को प्राप्त करने वाले हिंदी कवियों में कुँवर नारायण और केदारनाथ सिंह के नाम महत्त्वपूर्ण हैं।
काबारदीनो-बल्कारिया

 काबारदीनो-बल्कारिया एक काकेशस क्षेत्र का देश है।
मरचा एवं तोलचा समूह

मारचा एवं तोलचा

ऊपरी चमोली के ठंडे एवं सूखे भागों में माणा एवं नीति घाटियों में मारचा वास करते हैं। यद्यपि वे तिब्बती भाषा बोलते हैं, उनके मुखाकृति की विशेषता आर्यो से मिलती-जुलती दिखती है। चूंकि मूल रूप से वे तिब्बत से आये हैं इसलिए मारचा हिन्दू धर्म मानते हैं। अन्य भोटिया समूहों के विपरित, वे हिन्दू मंदिरों में पूजा करते हैं तथा धार्मिक समारोहों का आयोजन करने में हिन्दू ब्राम्हणों पर विश्वास करते हैं।
परंपरागत रूप से मारचा यायावरी गडेरिये एवं चरवाहे होते हैं। लाक्ष्णिक रूप से पुरूष गडेरियों का कार्य करते हुए भेड़ों एवं बकरियों को पालते हैं जबकि महिलाएं गांव में रहकर खेती करती हैं। इन उच्च पर्वतीय क्षेत्रों की प्रमुख फसलें राजमा, आलू, मटर तथा अन्य प्रकार के अन्न हैं। गर्मियों में जानवर ऊंचे घने चारागाहों में चरते हैं तथा जाडों में नीचे चले आते हैं। चरवाहे जीविका के लिए पशुओं के ऊन, मांस एवं दूध बेचते हैं।
मारचा का तिब्बतियों से संबंध बना हुआ है जो 5,800 मीटर ऊंचाई पर स्थित माणा एवं नीति दर्रो द्वारा उनके साथ विनिमय-व्यापार करते हैं। वर्ष 1962 में भारत-तिब्बत सीमा बंद हो गयी। इसके बंद होने से पहले बड़ी संख्या में खच्चरों, याकों के साथ कठोरतम परिश्रमी लोग भारतीय सामानों को लादकर तिब्बत ले जाते, जब बर्फ पिघल जाता। व्यापार केंद्रो में वे अपने सामानों का विनिमय तिब्बती ऊन एवं नमक से करते, जिसे वे भारत में स्थानीय बाजारों में फिर बेच देते। व्यापारी लोग अक्टूबर में जाड़ा शुरू होने से पहले भारत लौट आते। वर्ष 1962 में भारत-तिब्बत सीमा बंद हो जाने के बाद मारचा लोगों ने अर्द्ध-कृषि एवं अर्द्ध बंजारी-जीवन शैली को अपना लिया। वर्ष 1992 में सीमित व्यापारिक संबंध कायम किया गया।
मारचा जनजाति के बीच नीति घाटी में बसने वाले छोटे भोटिया समूह तोलचा हैं जो मारचा की तरह ही हिन्दू हैं। उनके तिब्बती मूल होने के बावजूद सदियों से आर्यो के साथ परस्पर विवाह होते रहने से तोलचा जनजाति तिब्बतियों की अपेक्षा आर्यो के जौनसारी से अधिक निकटता रखते हैं।
प्रभात रंजन सरकार

जीवन-वृत्त

सरकार का जन्म 21 मई 1921 को (सुबह 6:07 बजे) वैशाख माह की पूर्णिमा (बुद्ध पूर्णिमा) को हुआ था। उनके पिता लक्ष्मी नारायण सरकार, जोकि होम्योपैथी के कुशल चिकित्सक थे, का परिवार पश्चिम बंगाल के बर्धमान जिले के बामुनपारा (ब्राह्मणपारा) से ताल्लुक रखता था। सरकार अपनी बाल्यावस्था में असाधारण व्यक्तित्व के धनी थे- कम उम्र में स्वयं द्वारा ध्यान का अभ्यास करना और विभिन्न भाषाओं और विभिन्न विषयों के महान ज्ञान को प्रदर्शित करना उनकी विशिष्टता रही। उन्हें ज्ञान किसी स्कूल से, पुस्तकें पढ़ने से या अन्य किसी माध्यम से प्राप्त नहीं हुआ था। उनके भीतर ज्ञान स्वयं प्रकट हुआ था। 
1939 में कोलकाता विश्वविद्यालय, कोलकाता के विद्यासागर कॉलेज में प्रवेश लेने के लिए सरकार ने कोलकाता के लिए जमालपुर छोड़ दिया। अपने पिता की मृत्यु के बाद अपने परिवार की देखभाल करने के लिए सरकार को अपनी पढ़ाई बीच में ही छोड़नी पड़ी और 1944 से 1950 तक सरकार ने जमालपुर, बिहार में भारतीय रेलवे मुख्यालय में एक एकाउंटेंट के रूप में काम किया। यहीं पर उन्होंने अपने कुछ चुनिंदा साथियों को प्राचीन तंत्र साधना की तकनीक सिखाई और धीरे-धीरे उनके द्वारा सिखाई जाने वाली आध्यात्मिक पद्धतियों के माध्यम से अधिक से अधिक लोगों उनसे जुड़ते चले गए।

आनंद मार्ग

प्रभात रंजन सरकार ऊर्फ श्री श्री आंनदमूर्ति जी का 'आनंद मार्ग' दुनिया के 130 देशों में फैला हुआ है।

प्रकाशित कृतियाँ

सरकार ने लगभग 350 पुस्तकें लिखी। उनकी किताबें दुनिया की सभी प्रमुख भाषाओं में अनुवादित हो चुकी है।

योगदान

सरकार ने विज्ञान, साम्यवाद और पूँजीवाद के समन्वय के विकल्प पर बहुत विचार किया है। वे खुद प्रगतिशिल थे, लेकिन आनंदमार्गियों के अनुसार पश्चिम बंगाल में उनके आंदोलन को कुचलने के लिए वामपंथियों ने आनंदमार्गियों को कई तरह से प्रताड़ित किया और प्रताड़ना का यह सिलसिला आज तक जारी है। 
तंत्र और योग पर आधारित इस संगठन का उद्देश्य- आत्मोद्धार, मानवता की सेवा और जीव मात्र की शारीरिक, मानसिक और आध्यात्मिक आवश्यकताओं की पूर्ति करना है। आनंदमार्ग के दुनिया भर में चिंतन केंद्र हैं जहाँ तंत्र, योग और ध्यान सिखाया जाता है। इस एकेश्वरवादी संगठन का मूल मंत्र है 'बाबा नाम केवलम' है।
परमाणु विज्ञान पर उनके चिंतन के कारण सरकार को 'माइक्रोवाइटा मनीषी' भी कहा जाता है।
स्वीट पोटेटो लेटेन्ट वाइरस

स्वीट पोटेटो लेटेन्ट वाइरस एक विषाणु है।
अलफ़र्द तारा

अलफ़र्द, जिसका बायर नाम में "अल्फ़ा हाइड्रे" (α Hya, α Hydrae) है, जलसर्प तारामंडल का सब से रोशन तारा है जो पृथ्वी से दिखने वाले सभी तारों में से ४७वाँ सब से रोशन तारा है। यह हमसे १७७ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९८ है।

अन्य भाषाओं में

अलफ़र्द को अंग्रेज़ी में "ऐलफ़ार्ड" (Alphard) कहा जाता है। यह नाम अरबी भाषा के "अल-फ़र्द" (الفرد‎) से लिया गया है जिसका अर्थ "अकेला" है। इसका नाम यह इसलिए पड़ा क्योंकि इसके आसपास कोई भी अन्य रोशन तारा नहीं है।

वर्णन

अलफ़र्द एक नारंगी रंग का K3 II या K3 III श्रेणी का चमकीला दानव तारा है। इसकी सतह का तापमान लगभग ४,१२० कैल्विन अनुमानित किया गया है। इसका द्रव्यमान हमारे सूरज के द्रव्यमान का ३ गुना है, लेकिन जब इसने अपने जीवन का मुख्य अनुक्रम चरण समाप्त कर दिया तो यह फूलने लगा और अब इसका व्यास (डायामीटर) सूरज के व्यास का ५० गुना है। इसकी आयु लगभग ४२ करोड़ साल अनुमानित की गई है।
इसके वर्णक्रम (स्पॅक्ट्रम) का अध्ययन करके वैज्ञानिकों को इसमें बैरियम तत्व की उम्मीद से अधिक मात्रा मिली है। इस प्रकार के तारों में अक्सर यह तब होता है जब तारा वास्तव में एक द्वितारा हो और मुख्य तारे का एक सफ़ेद बौना साथी तारा हो जिस से कुछ मात्रा में बैरियम गुरुत्वाकर्षक प्रभाव से खिचकर मुख्य तारे पर आ गया हो। अलफ़र्द का ऐसा ही एक साथी मिला है जो कभी अलफ़र्द की ही तरह एक नारंगी दानव था। वैज्ञानिकों का मानना है कि भविष्य में अलफ़र्द भी अपनी बाहरी परत खो देगा और अपना बाक़ी जीवन एक बचे-कुचे सफ़ेद बौने के रूप में ही अंत करेगा।
गिरोह

गिरोह ऐसे किसी समूह को कहते हैं जो अपराधिक गतिविधि में लिप्त हो और किसी इलाके में गैर-कानूनी कार्य संगठित तौर से करते हो। इस शब्द का प्रयोग साधारण समूह के लिये भी किया जाता हैं, जैसे लड़कों का समूह। लेकिन इसके लिये उचित शब्द टोली अधिक उपयुक्त है और गैर-अपराधिक प्रयोग में लिया जाता है। गिरोह में एक ही रुचि और सामाजिक स्थिति के व्यक्ति सम्मलित होते हैं। अधिकतर अविवाहित पुरुष ही गिरोह का निर्माण करते हैं।
हिजरी

इस्लाम पूर्व कालदर्शक

अरब की सन्स्कृती परंपरा के अनुसार, इथियोपिया के "अक़्सूम साम्राज्य" का येमन का गवर्नर "अब्रहा" जो के क्रैस्तव धर्म से था उस ने ई ५७० में मक्के पर चढाई की और काबा गृह को ढाना चाहा। इस काम के लिये वह अप्ने सैन्य के कई हाथी लेकर आया। लैकिन नाकाम होगया और उसे बुरी हार के साथ वापस जाना पडा। इस वर्ष को अरबी लोग "आम्म अल फ़ील" (हाथियों का वर्ष) कह्ते हैं। इस अरबों के विजह को हर्शोल्लास के साथ मनाते थे, और इस साल के आधार पर अरब नया केलंडर बनालिये, जिस की शुरूआत "आम्म अल फ़ील" साल से होती है। इस मामले का ज़िक्र कुर'आन में से सूरा "अल-फ़ील" में है।
पारिजात वृक्ष (किन्तूर)

पारिजात वृक्ष (किन्तूर) उत्तर प्रदेश राज्य (भारत) के बाराबंकी जिला अंतर्गत किन्तूर ग्राम में स्थित पारिजात का वृक्ष है। भारत सरकार द्वारा संरक्षित यह वृक्ष सांस्कृतिक और पौराणिक दृष्टि से महत्वपूर्ण है। लोकमत इसका संबंध महाभारतकालीन घटनाओं से जोड़ता है।

भौगोलिक स्थिति

ग्राम किन्तूर बाराबंकी जिला मुख्यालय से लगभग 38 किलोमीटर दूर पूर्व दिशा में स्थित है। इसी ग्राम में विश्व प्रसिद्ध पारिजात वृक्ष स्थित है। यह वृक्ष सरकार द्वारा संरक्षित है।

पौराणिक महत्व

माना जाता है कि किन्तूर गांव का नाम पाण्डवों की माता कुन्ती के नाम पर है। जब धृतराष्ट्र ने पाण्डु पुत्रों को अज्ञातवास दिया तो पांडवों ने अपनी माता कुन्ती के साथ यहां के वन में निवास किया था। इसी अवधि में ग्राम किन्तूर में कुंतेश्वर महादेव की स्थापना हुयी थी। भगवान शिव की पूजा करने के लिए माता कुंती ने स्वर्ग से पारिजात पुष्प लाये जाने की इच्छा जाहिर की। अपनी माता की इच्छानुसार अर्जुन ने स्वर्ग से इस वृक्ष को लेकर यहां स्थापित कर दिया
दूसरी पौराणिक मान्यता यह है कि एक बार श्रीकृष्ण अपनी पटरानी रुक्मिणी के साथ व्रतोद्यापन समारोह में रैवतक पर्वत पर आ गए। उसी समय नारद अपने हाथ में पारिजात का पुष्प लिए हुए आए। नारद ने इस पुष्प को श्रीकृष्ण को भेंट कर दिया। श्रीकृष्ण ने इस पुष्प को रुक्मिणी को दे दिया और रुक्मिणी ने इसे अपने बालों के जूड़े में लगा लिया इस पर नारद ने प्रशंसा करते हुए कहा कि फूल को जूड़े में लगाने पर रुक्मिणी अपनी सौतों से हजार गुना सुन्दर लगने लगी हैं। पास में खडी हुयी सत्यभामा की दासियों ने इसकी सूचना सत्यभामा को दे दी। श्री कृष्ण जब द्वारिका में सत्यभामा के महल में पहुंचे तो सत्यभामा ने पारिजात वृक्ष लाने के लिए हठ किया। सत्यभामा को प्रसन्न करने के लिए स्वर्ग में स्थित पारिजात को लाने के लिए देवराज इंद्र पर आक्रमण कर पारिजात वृक्ष को पृथ्वी पर द्वारिका ले आये और वहां से अर्जुन ने इस पारिजात को किन्तूर में स्थापित कर दिया।

विशेषताएं

लोकमत इस वृक्ष की आयु 1000 -5000 वर्ष के बीच मानता है। इसके तने का परिमाप 50 फ़ीट और ऊंचाई लगभग 45 फ़ीट होगी।

पुष्प

इसका पुष्प श्वेत रंग का और सूखने पर सुनहले रंग का हो जाता है। इस वृक्ष में पुष्प बहुत ही कम संख्या में और कभी-कभी ही गंगा दशहरा (जून के माह) के अवसर पर लगते हैं। पुष्प सदैव रात्रि में ही पुष्पित होते हैं और प्रातः काल मुरझा जाते हैं। रात्रि के समय पुष्प पुष्पित होने पर इसकी सुगंध दूर-दूर तक फैल जाती है।
नौटंकी साला!

पटकथा

राम परमार (आयुष्मान खुराना) की जो 'रावण लीला' नाम के नाटक में रावण का किरदार निभाता है। इस नाटक का निर्देशक भी वो स्वयं ही है। राम, मंदार लेले (कुनाल रॉय कपूर) की जान बचाता है जो इसलिए खुदखुशी करना चाहता है क्योंकि वो खुद को किसी लायक नहीं समझता। राम, मंदार को अपने घर ले आता है। इस घर में राम की गर्लफ्रेंड चित्रा पहले से ही रहती है। अपने नाटक 'रावण लीला' में राम, मंदार को भगवान राम का किरदार निभाने के लिए देता है। वो सोचता है कि ऐसा करने से मंदार अपना खोया हुआ आत्मविश्वास वापस पा लेगा। लेकिन इस नाटक का जो निर्माता है चंद्रा (संजीव भट्ट) उसे इस बात से आपत्ति होती है कि क्यों मंदार को राम की भूमिका दी गई है। चंद्रा को इस बात इसलिए भी परेशानी है क्योंकि मंदार को अभिनय बिलकुल नहीं आता। राम न सिर्फ मंदार का खोया हुआ आत्मविश्वास लौटाने की कोशिश करता है बल्कि ये भी कोशिश करता है कि किसी तरह वो मंदार को उसके खोए हुए प्यार नंदिनी पटेल (पूजा साल्वी) से मिला दे. लेकिन कहानी में ट्विस्ट तब आता है जब राम को खुद नंदिनी से प्यार हो जाता है। इस प्रकार कहानी आगे बढ़ती है।
कोचंगत चोल

कोचंगत चोल नायनमार तमिल नाडु में सन्त था।
रींगस

भौगोलिक स्थिति

रींगस उत्तरी अक्षांश 27.37 एवं पूर्वी देशान्तर 75.57 पर स्थित है। इसकी मासत से औसत ऊँचाई 480 मीटर है।

जनसांख्यिकी

2011 की जनगणना के अनुसार रींगस की कुल जनसंख्या 22,928 है। पुरूष हिस्सा 54% एवं महिलाएँ 46% हैं। रींगस की साक्षरता दर 62% है जो राष्ट्रीय औसत 59.5% से कुछ अधिक है जिसमें पुरुष साक्षरता 75% एवं महिला साक्षरता 48% है। रींगस में कुल जनसंख्या का 16% लोग 6 वर्ष से कम आयु के बच्चे हैं।
माया कृष्णा राव

जीवनी

न्यूयॉर्क नगर में १९५३ में जन्मी राव छोटी उम्र में ही भारत चली आई। वह अपनी माँ, भानुमती राव से काफी प्रेरित हुई, जो १९६० के दशक में मलयालम थियेटर से जुड़ी थी। राव ने दिल्ली के मिरांडा हाउस महाविद्यालय से अपनी स्नातक उपाधि पूरी की और फिर जवाहर लाल नेहरू विश्वविद्यालय, दिल्ली से राजनीति विज्ञान में भी डिग्री प्राप्त की। इसके अतिरिक्त उन्होंने लीड्स विश्वविद्यालय से भी थिएटर कला में डिग्री प्राप्त की है। यूनाइटेड किंगडम में निवास के दौरान वह कुछ समय के लिए "लीड्स प्लेहाउस थिएटर-इन-एजुकेशन कंपनी" तथा नॉटिंघम की "पर्स्पेक्टिव थिएटर कंपनी" के साथ भी जुड़ी हुई थी।
अपने कॉलेज के दिनों से ही राव साम्यवाद से गहराई से प्रभावित थी। वह एक थियेटर समूह, "थिएटर यूनियन" की सह-संस्थापक हैं। उन्होंने १९८५ और १९९० के बीच राष्ट्रीय नाट्य विद्यालय, नई दिल्ली की निदेशक के रूप में भी कार्य किया। उनका २०१२ का नाटक वॉक २०१२ दिल्ली सामूहिक बलात्कार मामले पर आधारित था।
राव के अधिकतर नाटक समाजशास्त्रीय विषयों को प्रदर्शित करते हैं। उनके शुरुआती नाटकों में शामिल ॐ स्वाहा दहेज प्रथा की आलोचना पर, जबकि दफा नं॰ १८० भारतीय बलात्कार कानून से सम्बन्धित है। उनके एकल कलाकार नाटकों में रावणम्, आर यू होम लेडी मैकबेथ?, अ डीप फ्राइड जैम और हेड्स आर मैंट फॉर वॉकिंग इन्टू शामिल हैं। नाइजीरियाई लेखिका, चिमामांडा आदिची की एक छोटी सी कहानी पर आधारित राव के २०१७ के नाटक क्वालिटी स्ट्रीट को भी समीक्षकों से काफी प्रशंसा प्राप्त हुई थी।
भारतीय रंगमंच के क्षेत्र में उनके योगदान के लिए राव को २०१० में संगीत नाटक अकादमी पुरस्कार से सम्मानित किया गया था। २०१५ की दादरी मॉब-लिंचिंग घटना के बाद उन्होंने भारत में "असहिष्णुता बढ़ने" का हवाला देते हुए अपना पुरस्कार वापस कर दिया; इस पुरस्कार को वापस करने वाली वह पहली कलाकार थी।
राव एक प्रशिक्षित कथकली कलाकार भी हैं; इस विधा में उन्होंने मंपुझा माधव पानकर और सदनम बालकृष्णन से प्रशिक्षण प्राप्त किया है। उन्होंने मीरा नायर की फ़िल्म कामसूत्र: ए टेल ऑफ़ लव (१९९६) में नृत्य संयोजक के रूप में कार्य किया; इसके अतिरिक्त उन्होंने फिल्म में एक छोटी भूमिका भी निभाई थी। २०१८ तक, वह दिल्ली में अपने परिवार के साथ रहती है, और शिव नादर विश्वविद्यालय में प्रोफेसर के रूप में कार्यरत हैं।
जूही चावला

व्यक्तिगत जीवन

जूही का जन्म 13 नवंबर, 1967 को लुधियाना, पंजाब में पंजाबी पिता डॉ एस चावला एवं गुजराती माँ मोना के यहाँ हुआ था। उनके पिता भारतीय राजस्व सेवा (आईआरएस) के एक अधिकारी थे। उनका एक छोटा भाई संजीव है और इन्होंने जय मेहता से शादी कर ली।

फिल्मी सफर

जूही चावला ने 1986 में सल्तनत के साथ अपने अभिनय करियर की शुरुआत की। सफल क़यामत से क़यामत तक (1988) के साथ उन्होंने व्यापक लोकप्रियता प्राप्त की| उन्होंने बॉक्स ऑफिस पर कई हिट फिल्मों में अभिनय किया, जिसमें स्वर्ग (1990), प्रतिबंध (1990), बोल राधा बोल (1992) और राजू बन गया जेंटलमैन (1992) शामिल हैं।
उन्होंने लगातार शीर्ष कमाई वाली फिल्मों में अभिनय करके हिन्दी सिनेमा की अग्रणी अभिनेत्री के रूप में खुद को स्थापित किया। लुटेरे (1993), आईना (1993), हम हैं राही प्यार के (1993) जिसके लिए उन्होंने सर्वश्रेष्ठ अभिनेत्री का फिल्मफेयर पुरस्कार जीता और डर (1993)। जूही चावला ने आगे बढ़कर और सफलता हासिल की, जिनमें नाजायज़ (1995), राम जाने (1995), दीवाना मस्ताना] (1997), येस बॉस (1997), इश्क (1997) और अर्जुन पंडित (1999) शामिल हैं। । 21वीं सदी में, जूही ने स्वतंत्र फिल्म निर्माताओं के साथ काम करना शुरू कर दिया, झंकार बीट्स (2003), तीन दीवारें (2003), माई ब्रदर निखिल (2005), बस एक पल (2006), आई एम (2011), गुलाब गैंग (2014) और चॉक एन डस्टर (2016) में अपने काम के लिए आलोचनात्मक प्रशंसा प्राप्त की। 
फिल्मों में अभिनय के अलावा, जूही ने डांस रियलिटी शो झलक दिखला जा के तीसरे सीज़न के लिए प्रतिभा जज के रूप में कार्य किया है। उन्होंने कई स्टेज शो और कॉन्सर्ट टूर में भाग लिया है, और परोपकारी गतिविधियों में लगी हुई है। चावला इंडियन प्रीमियर लीग क्रिकेट टीम कोलकाता नाइट राइडर्स की सह-मालिक हैं। उन्होंने 1995 में उद्योगपति जय मेहता से शादी की है, जिनके साथ उनके दो बच्चे हैं।
1998 आर सी ए प्रतियोगिता

पुरुष एकल

एलेक्स कोरेत्ज़ा ने  आंद्रे अगासी को 2-6, 6-2, 6-3 से हराया।

पुरुष युगल

जिरी नोवाक /  डेविड रिकल ने  मार्क नोल्स /  डेनियल नैस्टर को 7-5, 4-6, 6-1 से हराया।
धुआँसा

धुआँसा या स्मॉग (अंग्रेज़ी: Smog), वायु प्रदूषण की एक अवस्था है। बीसवीं सदी के प्रारंभ में एक मिश्र शब्द स्मॉग (स्मोक+फॉग=स्मॉग) द्वारा धुएँ और कुहासे की मिश्रित अवस्था को इंगित किया गया। धूल, धुएँ और कुहासे का यह मिश्रण हिंदी में धुआँसा कहलाता है। 
गाड़ियों और औद्योगिक कारखानों द्वारा उत्सर्जित धुएँ में उपस्थित राख, गंधक व अन्य हानिकारक रसायन जब कुहरे के संपर्क में आते हैं तो धुआँसे का निर्माण होता है। यह धुआँसा इस रूप में वायु प्रदूषण जनित अनेकों बीमारियों का कारण बन जाता है।

इतिहास

स्मॉग शब्द का सर्वप्रथम प्रयोग करने का श्रेय 1905 के दौरान डॉ॰ हेनरी अंतोइन दे वू (Henry Antoine Des Voeux) को दिया जाता है।
लोक स्वास्थ्य काँग्रेस की बैठक में धुआँ और कुहासा (Fog and Smoke) नामक पत्र पढ़ते हुए डॉ॰ वू ने उक्त पद का प्रयोग किया था। लंदन के अखबार डेली ग्राफिक ने 26 जुलाई 1905 के संस्करण में लिखा कि डॉ॰ वू ने धुएँ और कुहरे की मिश्रित अवस्था को 'स्मॉग' नाम दिया है। हिंदी में स्मॉग का स्थानापन्न धुआँसा शब्द का लिखित रूप में सर्वप्रथम प्रयोग करने का श्रेय कथाकार संजीव को दिया जा सकता है।
भारतीय कदन्न अनुसनधान संस्थान

भारतीय कदन्न अनुसनधान संस्थान (Indian Institute of Millets Research (IIMR)) हैदराबाद के राजेन्द्रनगर क्षेत्र में स्थित एक कृषि अनुसन्धान संस्थान है जो कदन्नों पर अनुसन्धान करती है।
मिल्लर रैबिन नंबर अभाज्यता टेस्ट

मिल्लर रैबिन टेस्ट एक रैंडमाईज़ड अल्गोरिद्म है जो पोलीनोमिअल टाइम में बताता है कि कोई नंबर अभाज्य है या नहीं (कंप्यूटर विज्ञान में पोलीनोमिअल टाइम में उत्तर देने वाले अल्गोरिद्मों को तेज माना जाता है)।
मोनिका क्रॉसा-फ़ुख़्स

परिचय

मोनिका क्रॉसा-फ़ुख़्स ने रॉस्टॉक विश्वविद्यालय से अपनी शिक्षा प्राप्त की। 1962 में क्रॉसा-फ़ुख़्स ने अपना पति से शादी की। उन्होंने 1970 में स्पेनी भाषा का डिप्लोमा को हवाना विश्वविद्यालय से प्राप्त की थी।
द्विशृंगी गर्भाशय

द्विशृंगी गर्भाशय (Bicornuate Uterus) मानव गर्भाशय में मुलरियन विसंगति का एक प्रकार है, जहां गर्भाशय के निधि (शीर्ष) में एक गहरा खरोज होता है। 
बईकोरनुँटे गर्भाशय भ्रूणजन्य के दौरान विकसित होता है। 
ऐसा तब होता है जब परमेनेनेफ्रिक नलिकाओं का प्रॉक्सिमल (ऊपरी) भाग मिलता नहीं है, लेकिन कम गर्भाशय खंड, गर्भाशय ग्रीवा, और ऊपरी योनि में विकसित होने वाला दूरस्थ हिस्सा सामान्य रूप से मिलन होता है।

निदान

बईकोरनुँटे गर्भाशय के निदान में आमतौर पर २ डी या ३ डी अल्ट्रासाउंड, ह्य्स्टरोसलपिंगोग्राफी, या चुंबकीय अनुनाद इमेजिंग (एमआरआई) के साथ गर्भाशय की इमेजिंग शामिल है। इमेजिंग पर, कॉर्नुआ (इंटरकर्नुअल कोण) के बीच के कोण से एक सेप्टेट गर्भाशय से एक बायोर्नुएट गर्भाशय को अलग किया जा सकता है: एक सेप्टेट गर्भाशय में ७५ डिग्री से कम, और एक बईकोरनुँटे गर्भाशय में १०५ डिग्री से अधिक। कॉर्नुआ (फंडल क्लेफ्ट) के बीच क्लीफ्ट की गहराई को मापने से निदान में भी सहायता मिल सकती है; १ सेंटीमीटर (०.३९ इंच) से अधिक की सफाई बायोर्नोनेट गर्भाशय का संकेत है।

वर्गीकरण

बईकोरनुँटे गर्भाशय को आम तौर पर बाहरी गर्भाशय ग्रीवा में फैला हुआ है या नहीं, इस पर आधारित वर्गीकृत किया जाता है। ओएस के ऊपर एक विभाजन के साथ बईकोरनुँटे गर्भाशय बईकोरनुँटे यूनीकोल्लिस कहा जाता है और एक विभाजित ओएस वाले लोगों को बईकोरनुँटे बईकोल्लिस कहा जाता है। सख्त चिकित्सा परिभाषाओं के अनुरूप एक निश्चित संख्या के बजाय, पैरामेसोनेफ्रिक नलिकाओं के संलयन की डिग्री और स्थान की एक निरंतर श्रृंखला है, और एक स्पेक्ट्रम का अस्तित्व है। पैरामेसोनेफ्रिक नलिकाओं के भ्रूण विकास के दौरान होने वाली दो प्रक्रियाएं - संलयन और पुनर्वसन - विभिन्न डिग्री से प्रभावित हो सकती हैं। एक हाइब्रिड बाइकोर्नुएट गर्भाशय भी होता है: एक सेप्टेट गर्भाशय से जुड़े परिवर्तनीय गहराई के बाहरी मौलिक अवसाद लैप्रोस्कोपी द्वारा देखे जा सकते हैं, जो दो विसंगतियों के सह-अस्तित्व को दर्शाता है। ये मामले उपयुक्त सोनोग्राफिक या लैप्रोस्कोपिक निगरानी के तहत हिस्टोरोस्कोपिक मेट्रोप्लास्टी के उम्मीदवार हैं। 
एक बईकोरनुँटे गर्भाशय गर्भावस्था की बढ़ती निगरानी के लिए एक संकेत है, हालांकि एक बिकने वाले गर्भाशय वाले अधिकांश लोग स्वस्थ गर्भावस्थाएं प्राप्त करने में सक्षम होते हैं। एक बईकोरनुँटे गर्भाशय वाले लोग जोखिम में होते है आवर्ती गर्भपात, अपरिपक्व जन्म, भ्रूण वृद्धि में व्यवधान, झिल्ली का समय से पहले टूटना, प्लेसेंटा प्रेविया जैसे के लिए। 
यह गर्भाशय के सामान्य आकार के विरूपण, गर्भाशय ग्रीवा अपर्याप्तता के कारण गर्भाशय के विरूपण, या एंडोमेट्रियम के अंडर-संवहनीकरण के कारण होता है क्योंकि गर्भावस्था के लिए अधिक रक्त आपूर्ति की आवश्यकता होती है। कुछ मामलों में, गैर-रेग्नेंट सींग श्रम के दौरान टूट सकती है, आपातकालीन सर्जरी की आवश्यकता होती है।

उपचार

बईकोरनुँटे गर्भाशय आमतौर पर कोई इलाज की आवश्यकता नही है।  उन लोगों में जिन्हें उपचार की आवश्यकता है, मेट्रोप्लास्टी का शल्य चिकित्सा उपलब्ध है। 
जिन लोगों को कोई अन्य स्पष्टीकरण के साथ आवर्ती गर्भपात होता है, वे सर्जरी से लाभ उठा सकते हैं। People who have recurrent miscarriage with no other explanation may benefit from surgery.
लक्ष्मणानन्द सरस्वती

जीवनी

ओड़िशा के वनवासी बहुल फूलबाणी (कन्धमाल) जिलेके के गांव गुरुजंग में 1924 में जन्मे, जो बचपन से ही दु:खी-पीड़ितों की सेवा में अपना जीवन समर्पित कर देने का संकल्प मन में पालते रहे। गृहस्थ और दो संतानों के पिता होने पर भी अंतत: एक दिन उन्होंने अपने संकल्प को पूरा करने के उद्देश्य से साधना के लिए हिमालय की राह पकड़ ली। 1965 में वे वापस लौटे और गोरक्षा आंदोलन से जुड़ गए।
प्रारंभ में उन्होंने वनवासी बहुल फूलबाणी (कन्धमाल) जिले के गांव चकापाद को अपनी कर्मस्थली बनाया। कुछ ही वर्षों में वनवासी क्षेत्रों में उनके सेवा कार्य गूंजने लगे, उन्होंने वनवासी कन्याओं के लिए आश्रम- छात्रावास, चिकित्सालय जैसी सुविधाएं कई स्थानों पर खड़ी कर दीं और बड़े पैमाने पर समूहिक यज्ञ के कार्यक्रम संपन्न कराए।
उन्होने पूरे जिले के गांवों की पदयात्राएं कीं। वहां मुख्यत: कंध जनजातीय समाज ही है। उन्होने उस समाज के अनेक युवक-युवतियों को साथ जोड़ा और जगह-जगह भ्रमण किया। देखते-देखते सबके सहयोग से चकापाद में एक संस्कृत विद्यालय शुरू हुआ। जनजागरण हेतु पदयात्राएं जारी रहीं।
26 जनवरी 1970 को 25-30 ईसाई तत्वों के एक दल ने उनके ऊपर हमला किया। एक विद्यालय में शरण लेकर उस खतरे को टाला, लेकिन उस दिन उन्होने यह निश्चय कर लिया कि मतांतरण करने वाले तत्वों और उनकी हिंसक प्रवृत्ति को उड़ीसा से खत्म करना ही है।
पिछले लगभग 42 वर्षों से वे इसी क्षेत्र में रहकर वंचितों की सेवा कर रहे थे। उन्होंने चकापाद के वीरूपाक्ष पीठ में अपना आश्रम स्थापित किया। उनकी प्रेरणा से 1984 में कन्धमाल जिले में ही चकापाद से लगभग 50 किलोमीटर दूर जलेसपट्टा नामक घनघोर वनवासी क्षेत्र में कन्या आश्रम, छात्रावास तथा विद्यालय की स्थापना हुई। एक हनुमान मन्दिर के निर्माण का भी संकल्प लिया गया। अब यहां कन्या आश्रम छात्रावास में सैकड़ों बालिकाएं शिक्षा ग्रहण करती हैं। इसी जलेसपट्टा आश्रम में स्वामी लक्ष्मणानंद जी हत्या कर दी गई।
ओड़िशा की लाखों जनता स्वामी लक्ष्मणानंद जी के प्रति अनन्य श्रद्धा रखती है। सैकड़ों गांवों में पदयात्राएं करके लाखों वनवासियों के जीवन में उन्होंने स्वाभिमान का भाव जगाया। सैकड़ों गांवों में उन्होंने श्रीमद्भागवत कथाओं का आयोजन किया। एक हजार से भी अधिक भागवत घर स्थापित किए, जिनमें श्रीमद्भागवत की प्रतिष्ठा की। 1986 में स्वामी जी ने जगन्नाथपुरी में विराजमान भगवान जगन्नाथ स्वामी के विग्रहों को एक विशाल रथ में स्थापित करके उड़ीसा के वनवासी जिलों में लगभग तीन मास तक भ्रमण कराया। इस रथ के माध्यम से लगभग 10 लाख वनवासी नर-नारियों ने जगन्नाथ भगवान के दर्शन किए और श्रद्धापूर्वक पूजा की। इसी रथ के माध्यम से स्वामी जी ने नशाबन्दी, सामाजिक कुरीतियों के विरुद्ध एवं गोरक्षा के लिए जन जागरण किया। इससे वनवासियों में चेतना एवं धर्मनिष्ठा जागृत हुई।
सन् 1970 से दिसंबर 2007 तक स्वामी जी पर 8 बार जानलेवा हमले किए गए। मगर इन हमलों के बावजूद स्वामी जी का प्रण अटूट था और वह प्रण यही था- मतांतरण रोकना है, जनजातीय अस्मिता जगानी है। स्वामी जी कहते थे- "वे चाहे जितना प्रयास करें, ईश्वरीय कार्य में बाधा नहीं डाल पाएंगे।